Breithiúnas na Cúirte Breithiúnais (an Dara Dlísheomra) an 16 Samhain 2023 (iarraidh ar réamhrialú ón Sąd Najwyższy – an Pholainn) – Zakład Ubezpieczeń Społecznych Oddział w Toruniu v TE
(Cás C-422/22 1, Zakład Ubezpieczeń Społecznych Oddział w Toruniu)
(Tarchur chun réamhrialú – Oibrithe imirceacha – Slándáil shóisialta – Reachtaíocht is infheidhme – Rialachán (CE) Uimh. 987/2009 – Airteagail 5, 6 agus 16 – Teastas A 1 – Míchruinneas tagairtí – Aistarraingt uathoibríoch – Oibleagáid na hinstitiúide eisiúna nós imeachta idirphlé agus idir-réitigh a thionscnamh le hinstitiúid inniúil an Bhallstáit aíochta – Easnamh)
Teanga an cháis: an Pholainnis
An chúirt a rinne an tarchur
Sąd Najwyższy
Páirtithe sna príomhimeachtaí
Iarratasóir: Zakład Ubezpieczeń Społecznych Oddział w Toruniu
Cosantóir: TE
An chuid oibríochtúil
Maidir le hAirteagail 5, 6 agus 16 de Rialachán (AE) Uimh. 987/2009 ó Pharlaimint na hEorpa agus ón gComhairle an 16 Meán Fómhair 2009, lena leagtar síos an nós imeachta chun Rialachán (CE) Uimh. 883/2004 maidir le comhordú na gcóras slándála sóisialta a chur chun feidhme, arna leasú ag Rialachán (AE) Uimh. 465/2012 ó Pharlaimint na hEorpa agus ón gComhairle an 22 Bealtaine 2012,
ní mór léiriú a dhéanamah mar seo a leanas:
féadfaidh an institiúid a eisíonn teastas A1 a thugann dá haire, tar éis athscrúdú ex officio a dhéanamh ar an bhfaisnéis is bunús le heisiúint an teastais sin, go bhfuil an fhaisnéis sin mícheart, an teastas sin a tharraingt siar gan an nós imeachta idirphlé agus idir-réitigh dá bhforáiltear in Airteagal 76(6) de Rialachán (CE) Uimh. 883/2004 ó Pharlaimint na hEorpa agus ón gComhairle an 29 Aibreán 2004 maidir le comhordú córas slándála sóisialta, arna leasú le Rialachán Uimh. 465/2012, a dhéanamh roimh ré le hinstitiúidí inniúla na mBallstát lena mbaineann d’fhonn an reachtaíocht náisiúnta is infheidhme a chinneadh.
____________
1 IO C 380, 3.10.2022.